El govern municipal dóna el vistiplau al Pla d’Agricultures Urbanes per “fer créixer la infraestructura verda de la ciutat i afrontar el canvi climàtic”\n• Carril-bici a la cantonada de Blasco Ibáñez i José María Haro\nLa Junta de Govern Local ha donat el vistiplau al procediment obert simplificat i els plecs de condicions del nou carril bici dels carrers de José Aguilar i José María Haro, sorgit dels pressupostos participatius Decidim VLC 2018. El nou eix ciclable, de 620 metres, bidireccional i segregat sobre calçada, connectarà el carrer de Jeroni de Montsoriu i l'avinguda de Blasco Ibáñez pels carrers de José Aguilar i José María Haro. El vicealcalde i portaveu municipal, Sergi Campillo, ha explicat que “este nou carril-bici s’afegeix a la xarxa de carrils-bici que tenim a la ciutat de València i que ja és molt extensa. A més, comportarà una millora per a la mobilitat de vianants de l’entorn ja que donarà servici als barris d’Aiora, en el districte de Camins al Grau, i l’Illa Perduda, en el districte d’Algirós”.\nEl nou carril-bici té un pressupost de 490.000 euros i, una vegada adjudicades, les obres duraran quatre mesos i mig.\nEn este cas l'eix ciclable comporta també la creació d'un nou pas per a vianants al carrer José Aguilar amb Jordi de Sant Jordi, dotze nous escocells en José Aguilar i dos en José María Haro, nous aparcabicis i places de motos així com la reparació i substitució d'embornals i rajoles en mal estat.\nEl govern municipal ha aprovat este matí el Pla d’Agricultures Urbanes, un marc estratègic per fer créixer la infraestructura verda de la ciutat i fer front al canvi climàtic. El ple inclou mesures per a recuperar els vincles de la ciutat i la ciutadania amb l'horta i per potenciar un model agroecològic que promoga els cultius en diferents racons de la ciutat, parcs, jardins, places, solars i equipaments municipals però també en balcons i terrats. Esta iniciativa reconeix el servici ambiental i social que aporten els horts urbans del terme municipal, i planteja accions per integrar l’agricultura en la infraestructura verda de la ciutat amb cultius educatius, socials, comunitaris, d’oci, de subsistència, terapèutics i ornamentals.\nEl vicealcalde ha destacat que “el pla, que s’ha elaborat en diferents fases, inclou un diagnòstic dels horts urbans que existeixen actualment, tant els municipals com els privats i s’ha fet un procés d’escolta de les associacions que treballen en esta matèria”. Sergi Campillo destaca que “l’objectiu és l’estabilització dels horts urbans a la ciutat, no només amb finalitat agrícola, sinó com a part de la infraestructura verda de la ciutat i com una manera molt eficient de lluitar contra el canvi climàtic. Els mapes de calor ens mostren que, en les zones verdes, la temperatura baixa molt”.\nEl govern municipal també ha aprovat la implementació del projecte RAIO, que permetrà la digitalització de vora 181.000 expedients d’obres i activitats per agilitar la concessió de llicències i reduir el temps de concessió.\nEl projecte RAIO treballarà en la revisió, simplificació, harmonització i documentació dels expedients, la construcció d’un registre d'activitats i obres i la constitució d'un inventari centralitzat. Les dades podran ser utilitzades pels diferents servicis municipals i pels qui vulguen invertir a la nostra ciutat d'una forma més eficient. El projecte s’emmarca en les actuacions de modernització i transformació digital que està desenvolupant l'Ajuntament de València.\nEl projecte té una durada prevista d'un any i un import de licitació de 446.248,00 euros i beneficiarà gran quantitat de servicis com activitats, llicències urbanístiques i descentralització, inspecció i secretaria, sanitat i consum, policia local, bombers o mobilitat sostenible, entre d’altres.\nL'alcalde planteja avançar des de la ciutat intel·ligent cap a la ciutat sàvia que usa la tecnologia per anticipar situacions i evitar problemes\nL’Ajuntament de València incorpora 53 nous agents a la policia local


Papá y mamá | La Finestra Digital\nI si un bon dia els pares d’un barri residencial es convertissin en parricides incontrolats assedegats de sang dels seus fills com a zombies afamats? Aquest és el punt de partida de “Mamá y papá”, la primera pel·lícula en solitari de Brian Taylor. Al seu servei com a pares desbocats contra els seus fills, Nicolas Cage i Selma Blair en una sèrie B amb sang i humor negre.\nEn aquesta cinta d’horror tenyida d’humor negre, una misteriosa epidèmia en forma de bogeria massiva provoca que els pares ataquin violentament els seus fills. Carly (Anne Winters) i Joshua (Zackary Arthur) intentaran sobreviure durant aquesta infausta jornada, amenaçats per uns progenitors que posseeixen els trets de Nicolas Cage i Selma Blair.\n“Mamá i papá” ja es va poder veure a la passada edició del Festival de Sitges,on hi ha l’ambient ideal per gaudir-la. Un treball que vist a casa sol, podria passar sense pena ni glòria (bé, algun somriure i alguna expressió de sorpresa segur que cau), però en comunió amb la resta de frikis d’aquest Festival es converteix en una experiència religiosa que es magnifica amb riallades, comentaris en veu alta i aplaudiments en els moments més hilarants/sagnants.\nGenial com un histriònic Nicolas Cage es burla d’ell mateix al costat de Selma Blair, també desaforada de manera més continguda però genial, en aquesta gamberrada políticament incorrecta on s’exploren les frustracions de la paternitat que, de vegades, donen ganes de fer bogeries… I aquí les teniu, a “Mamá i papá”. És una pel·lícula excessiva, sobreactuada, gamberra, gens elegant,amb un toc de sèrie B, violenta i sagnant que dinamita el “happy flower” familiar per llençar els pares contra els fills, que sí, que són un encant però, tots ho sabem, de vegades els mataries. I aquí és literal…\nPotser el pitjor de la pel·lícula és un desenllaç que no ho és, que ho deixa tot penjat com si el director Brian Taylor no sabés com fer el tancament final i pensés: “ja us ho fareu. Aquí ho deixo”.\nAnne WintersBrian TaylorNicolas CageSelma BlairSitges 2017Zackary Arthur


Hotel Rutllan & Spa, informació i reserves | Esquiades\na 10 m de Vallnord Pal-Arinsal\nBasat en 501 opinions\nAmbientat com un xalet de muntanya, us sorprendrà per la seva fantàstica ubicació: Està situat al costat del telecabina de La Massana, que dóna accés al sector Vallnord Pal-Arinsal. El seu estil rústic (típic de muntanya) amb els interiors de fusta i el servei amable i familiar faran que el teu viatge sigui inoblidable.\nL'hotel compta amb una recepció 24 hores, perquè et puguin atendre sempre que ho necessitis, servei de guarda esquís i guarda equipatge gratuïts, connexió wifi gratuïta i calefacció.\nLes habitacions disposen de calefacció, connexió wifi gratuïta, televisió, telèfon, caixa forta (gratuïta), taula-escriptori i un bany totalment equipat amb banyera (excepte les habitacions adaptades que tenen dutxa), assecador de cabell i amenities.\nA l'estiu, el seu increïble jardí i la piscina exterior completaran una experiència d'allò més agradable, genial! A més, també tenen un SPA perquè desconnectis encara més a les teves vacances. Aquesta zona compta amb saunes, bany turc i jacuzzi. Si viatges amb nens, ells hi poden accedir durant dues hores a la tarda sempre que vagin amb un adult, genial!\nPerquè gaudeixis de la seva deliciosa gastronomia, el restaurant t'ofereix el bufet d'esmorzar perquè comencis el dia amb energia. Per dinar i sopar tens opció de menú del dia o comprovar la seva carta per veure què et ve més de gust i així assaborir plats andorrans.\nReserva ja a l' Hotel Rutllan & SPA 4* aquest estiu i descobreix Andorra al millor preu.\nAlguns dels serveis detallats poden ser de pagament. Podeu consultar les vostres tarifes directament a l'establiment. Aquesta informació està subjecta a canvis de l'allotjament.\nQuan vols viatjar al Hotel Rutllan & Spa?\n9.7 Ignacio va viatjar sol Va viatjar a abril de 2022 L'hospitalitat i la bona feina del personal fa que et sentis molt còmode i ben atès. L'estada a l'hotel és molt agradable, confortable i càlida.\n9 Alberto Va viatjar en parella Va viatjar a abril de 2022 M'ha agradat els sopars, tens uns quants primers i segon a triar, són plats elaborats i de molt bona qualitat. A més, tens un bufet de postres i tenen la bona idea de guardar-te la beguda.\nWifi dolent, i les habitacions shan quedat una mica antigues encara que molt netes El garatge és una mica estret si viatges amb vehicle gran, però res que no se solucioni prestant una mica datenció i cura.\n9.7 Maria Del Carmen Va viatjar amb amics Va viatjar a març de 2022 Personal amable , ubicació , molt bo buffet\nWifi lent i regular\n10 Edita Va viatjar en família Va viatjar a març de 2022 Tot genial\n9 David Va viatjar amb amics Va viatjar a març de 2022 Habitacions confortables Molt nét Excel·lent localització\n9.3 Renata NS/NC Va viatjar a març de 2022 Habitació còmoda i personal atent\nL'habitació podria ser una mica més càlida i l'esmorzar més variat.\n8.3 Guy Va viatjar en parella Va viatjar a març de 2022 L'hotel és molt bo i al costat del telecabina.\n10 Eimutis Va viatjar amb amics Va viatjar a març de 2022 molt bona ubicació.\n9.3 Glòria Va viatjar en parella Va viatjar a març de 2022 Tot perfecte! L'hotel està molt bé, bones instal•lacions, personal excel•lent. I a un pas del telecabina. Tornarem! Res, tot correcte\n8.7 Juan Ignacio Va viatjar en família Va viatjar a març de 2022 Gairebé tot, és un hotel amb encant, molt bé decorat i acollidor 100 per 100\nNo m'ha agradat el següent: 1.- que hi hagués gossos circulant lliurement per l'entrada i les habitacions de l'hotel 2.- el wifi de l'hotel funcionava a mitges, no arribava sempre a les habitacions\n8.3 Jose Joaquin Va viatjar en família Va viatjar a març de 2022\n7.7 Jose Javier Va viatjar en família Va viatjar a març de 2022\n8.3 Jordi Va viatjar en família Va viatjar a març de 2022\nPreguntes freqüents sobre Hotel Rutllan & Spa\nOn puc aparcar a Hotel Rutllan & Spa?\nSi t'allotges a Hotel Rutllan & Spa tens aquestes possibilitats d'aparcament (sota disponibilitat):\nTé connexió wifi Hotel Rutllan & Spa?\nHotel Rutllan & Spa ofereix Wi-Fi gratuït en tot l'hotel.\nPuc allotjar-me amb mascota a Hotel Rutllan & Spa?\nHotel Rutllan & Spa no admet mascotes.\nHi ha bressols per a nens a Hotel Rutllan & Spa?\nHotel Rutllan & Spa disposa de bressols gratis a l'hotel (sol·licita'l abans d'iniciar el teu viatge).\nQue puc fer a Hotel Rutllan & Spa?\nL'Hotel Rutllan & Spa disposa de les següents activitats (algunes poden ser de pagament).\nHi ha piscina a Hotel Rutllan & Spa?\nSí, Hotel Rutllan & Spa té piscina (aquest servei pot ser de pagament) Aquí tens més info sobre la piscina i altres instal·lacions.\nHi ha recepció 24 hores a Hotel Rutllan & Spa?\nSí, Hotel Rutllan & Spa té recepció 24 hores.\nHi ha calefacció a Hotel Rutllan & Spa?\nSí, Hotel Rutllan & Spa té calefacció a les zones comunes.


Raül Poblet, Núria Pahül i Toni Sánchez ofereixen el concert de Nadal a Vimbodí | EL PORTAL NOU\nHome Cultura Raül Poblet, Núria Pahül i Toni Sánchez ofereixen el concert de Nadal a Vimbodí\nRaül Poblet, Núria Pahül i Toni Sánchez ofereixen el concert de Nadal a Vimbodí\nNombroses persones van assistir al concert nadalenc celebrat el diumenge, 18 de desembre, a la tarda, a l'Església Parroquial de Vimbodí, i que va anar a càrrec del tenor Raül Poblet i els músics Núria Pahül i Toni Sánchez. L'acte, organitzat per l'Ajuntament de Vimbodí i Poblet amb la col·laboració de la Parròquia, va omplir de calidesa el bell temple cistercenc gràcies a la magnífica interpretació del grup i la plena implicació dels assistents a la vetllada musical.\nEls tres intèrprets, residents a l'Espluga de Francolí i a Montblanc, van oferir al públic un complet repertori de nadales i altres cançons tradicionals catalanes que van arrencar llargs aplaudiments dels assistents. L'acte va comptar amb l'assistència de representants de l'Ajuntament, qui van obsequiar Paül, Sánchez i Poblet amb una rosa nadalenca elaborada al Museu i Forn del Vidre de la localitat. El públic va fer aportacions voluntàries al final del concert, i tothom va rebre com a obsequi nadalenc, per gentilesa de l'Ajuntament, un llibre vinculat al municipi.


Tancament temporal de Wikipedia en protesta per la nova normativa de drets d'autor\nEl proper dijous 5 de juliol el Parlament Europeu votarà per decidir si accepten una proposta de directiva sobre els drets d'autor.\nWikipedia, Premio Princesa d'Astúries de Cooperació Internacional 2015\nPer això la Fundació Wikimedia ha emès un comunicat que avisa que han decidit tancar els seus serveis en diversos idiomes durant 36 hores com a forma de protesta per la probable aprovació de la reforma.\nL'equip de Wikipedia indica que si s'aprova la llei es danyaria de forma important la raó de ser d'Internet com una xarxa oberta, ja que es amenaçaria la llibertat en línia amb la imposició de nous filtres i restriccions per a l'accés al web.\nEn el text s'indica que diverses personalitats relacionades amb les tecnologies de la informació s'oposen a la proposta, com el creador de la World Wide Web, Tim Berners-Lee, acadèmics, organitzacions de drets humans i més grups de ciència i tecnologia.\nAixí, Wikipedia en diferents idiomes, com en català -Viquipèdia-, romandrà 'apagada' abans i durant la votació per intentar conscienciar i que els membres del Parlament Europeu votin en contra del text per preservar la llibertat a la xarxa.


L'interès de Deportivo, Betis, Gènova i Stoke City allunya Sobrino de Montilivi - Diari de Girona\nL'interès de Deportivo, Betis, Gènova i Stoke City allunya Sobrino de Montilivi\nEl bon tram final de temporada del davanter manxec ha despertat l'interès de molts equips\nddggirona 27.06.2016 | 06:35\nSeguir comptant amb?Rubén Sobrino és una de les prioritats de Pablo Machín. Quique Cárcel ho sap i intentarà tornar a aconse?guir la seva cessió per part del ?Man?chester City. Ara bé, el potencial del jugador i el nivell ofert en els últims partits de la temporada amb el Girona han fet que un bon grapat d'equips s'hagin interessat per la seva situació. Conjunts com el Betis o el Deportivo de la Corunya ja van intentar contractar-lo la temporada passada sense èxit i enguany semblen tornar a la càrrega. A més a més, les bones actuacions de Sobrino no han passat desapercebudes a l'estranger. En aquest sentit, el davanter nascut a Daimiel i format al Reial Madrid podria tenir una proposta del Gènova i una altra de l'Stoke City anglès.\nD'altra banda, el futur de Florian Lejeune i Isaac Becerra continua lluny de Montilivi. El porter ho té fet amb el Valladolid, a no ser que un equip de Primera s'hi posi pel mig -Eibar i ara també l'Sporting de Gijón, s'ho estan rumiant-. De la seva banda, el central continua negociant amb l'Eibar i si es resolen uns serrells podria signar pel conjunt basc, que li ofereix la possibilitat de jugar a Primera Divisió.-\nMentrestant, l'Almeria està regirant el mercat a la recerca d'un davanter centre de referència i s'hauria fixat en els exgironins Fran Sandaza, Alfredo Ortuño i també Dejan Lekic. El serbi, però, té contracte amb el Girona fins al 2017 i si volgués sortir caldria arribar a un acord entre totes les parts.\nLa ciutat esportiva del Manchester City acollirà el Girona . Girona FC


Mislata llança les ajudes a famílies monoparentals – RiberaTV\nMislata llança les ajudes a famílies monoparentals\nAquest programa d’ajudes de caràcter social cerca fer costat a aquestes estructures familiars, amb una aportació de 250 euros a cada sol·licitant\nCarlos F. Bielsa: “L’objectiu és ajudar a famílies en situació de monoparentalidad que suposen un nou model familiar cada vegada més present en la nostra societat, per a intentar pal·liar les dificultats econòmiques i de conciliació”\nL’Ajuntament de Mislata, a través de la regidoria de Benestar Social, ha posat en marxa el procediment per a la concessió d’ajudes a famílies monoparentals i en situació de monoparentalidad empadronades en el municipi, que suposarà una prestació econòmica de 250 euros, en un pagament únic, per a totes les estructures familiars en aquesta situació que la sol·liciten, sent un total de 10.000 euros, ampliables, la quantitat destinada a aquest programa.\nEs tracta del primer pas del paquet de mesures que l’Ajuntament de Mislata durà a terme en referència a les famílies monoparentals. “Hem volgut començar per aquelles que puguen facilitar el dia a dia a aquestes famílies, com és la percepció directa d’una quantitat econòmica que pot anar destinada a diversos conceptes”, afirma l’alcalde, Carlos F. Bielsa. “La finalitat és afavorir la convivència i ajudar al manteniment de les condicions de benestar de les persones del municipi que puguen tindre dificultats econòmiques”.\nTindran consideració de família monoparental la formada per una persona i la seua descendència; els vidus i vídues i els seus fills; aquella formada per pares o mares separats que tinguen la guàrdia i custòdia en exclusiva; o les formades per la persona que exercisca la tutela del menor, les dones víctimes de violència de gènere, i aquelles en les quals una de les persones progenitores convivents estiga en una situació d’ingrés a la presó o hospitalari per tractament mèdic per un període de temps major d’un any, haja sigut declarada en situació d’incapacitat o les famílies que hagen patit abandó per part d’un dels progenitors.\nTotes aquelles famílies monoparentals que vulguen sol·licitar l’ajuda tindran fins al pròxim 29 de novembre per a fer-ho de manera telemàtica o presencialment en el Centre de Serveis Socials o en el propi Ajuntament de Mislata. Unes ajudes que, com afirma el regidor de Benestar Social, Ximo Moreno, “continuarem incrementant, així com la visibilitat d’aquest model de família en el nostre municipi”.\nMislata llança les ajudes a famílies monoparentals added by Grup Televisió on 16 novembre, 2021


SAP-Fepol | SAP-FEPOL insta al Parlament de Catalunya a revisar el model d’ordre públic del cos de mossos d’esquadra\nBarcelona, 19 d’octubre del 2019.-\nSisè dia d’enfrontaments en els quals els efectius d’ordre públic del cos de mossos d’esquadra han d’aguantar agressions per part de grups extremadament violents. Sisena jornada a la qual s’han de lamentar que, membres de la Policia de la Generalitat causin baixa com a conseqüència de les lesions que pateixen.\nVists com s’estan produint els fets i davant dels atacs caps als efectius d’ordre públic de grups perfectament organitzats en guerrilla urbana, des del Sindicat Autònom de Policia (SAP-FEPOL) considerem que cal revisar de manera urgent el model d’ordre públic que a dia d’avui utilitza el cos de mossos d’esquadra.\nDesprés que l’any 2013, el Parlament de Catalunya prohibís la utilització de les boles de goma, el model emprat per la dissolució de grups violents es va haver de modificar.\nUna modificació que, veient com es desenvolupen cada nit i fent balanç del número de policies lesionats, evidencia unes mancances que posen en greu risc, la integritat física dels policies i de les policies de la Generalitat.\nDes que es produís aquesta greu crisi, el cos de mossos d’esquadra afronta els incidents, amb la utilització dels mitjans materials que a dia d’avui pot utilitzar, sense que es garanteixi la superioritat en nombre d’efectius i sense que s’asseguri la dispersió d’aquests grups organitzats. Per tant, des del SAP-FEPOL exigim dotar als efectius d’ordre públic del màxim material de protecció i de les adequades eines de dispersió.\nDavant la pitjor crisi d’ordre públic (que fins i tot el propi Departament d’Interior ha reconegut), els projectils de FOAM es mostren hores d’ara del tot insuficient i inútils per dissoldre la massa. Haver d’utilitzar un vehicle com el camió d’aigua és un clar exemple de la necessitat de revisar un model d’ordre públic que ha mostrat unes deficiències evidents.\nÉs per això que, des del SAP-FEPOL instem al Parlament de Catalunya que obri de manera immediata la revisió del model d’ordre públic del cos de mossos d’esquadra. No fer-ho, a més de no facilitar la tasca a la policia de la Generalitat i exposar la integritat física dels seus membres, continuarà posant en risc la normal convivència ciutadana.


Reclamacions contra bancs - Pragma Advocats\nEn els últims anys, ha estat freqüent la comercialització massiva i indiscriminada, per part d’entitats bancàries, de productos financiers amb clàusules abusives (clàusula sol, IRPH, gastos hipotecaris, multidivisa….) que han causat grans perjudicis econòmics als seus clients.\nTenim una àmplia experiència en la interposició de demandes judicials enfront pràcticament totes les entitats financeres, bancs i caixes que, vulnerant la legislació espanyola i europea de l’afectat, comercialitzaran massivament productes financers, sense oferirlis als seus clients la informació establerta per la Llei del Mercat de Valors, d’obligat compliment en aquest tipus de suposats.\nEn tots els casos, l’obtenció d’una sentència estimatòria inclou, generalment, la condemna a l’entitat financera respecte a les costes del procés, el que implica que és finalment l’entitat financera qui en queda obligada al pagament dels nostres honoraris pels serveis prestatas al client.\nOposició a reclamacions d’hipoteques i préstecs\nNegociació amb entitats financeres.\nDrets de consumidors i usuaris.\nProductes financers de risc.\nAltres clàusules abusives.


a cursar estudis de Belles Arts, i va treballar com escenògraf, periodista, director artístic de publicitat, dibuixant, traductor i corrector, a més d'escriure teatre, novel·la i altra prosa. Va col·laborar amb diaris i publicacions com L'Opinió, La Publicitat (etapa durant la qual popularitza el pseudònim de «Tísner»), Papitu, L'Esquella de la Torratxa, El Be Negre, Canigó, Tele-Exprés i Avui, entre altres.\nAmb l'esclat de la Guerra Civil es va allistar com a voluntari a l'exèrcit popular, on va entrar com a soldat ras, i hi acaba amb el grau de tinent coronel, fins que a la fi del conflicte va haver d'exiliar-se a Mèxic, on va col·laborar a La Nostra Revista i Pont Blau.\nAllà coincideix amb altres escriptors exiliats, especialment amb Pere Calders, cunyat seu, amb qui manté una estreta relació tant a Mèxic com en el seu retorn a Catalunya el 1965. Llavors participà a l'Assemblea de Catalunya i engegà la recuperació del Centre Català del PEN Club, ensems que va fomentar la creació de l'Associació d'Escriptors en Llengua Catalana (AELC), que va presidir entre 1990 i 1994.\nVa morir a Barcelona el 7 de maig de 2000, a l'edat de 87 anys, víctima d'un atac de cor.\nEl 1972 va rebre el Premi Sant Jordi de novel·la; tres anys abans, el Prudenci Bertrana per Prohibida l'evasió; l’any 1988, la Creu de Sant Jordi, i el 1997, el reconeixement a la seva trajectòria, amb el Premi d'Honor de les Lletres Catalanes.


Detingut un home set hores després de robar a mà armada 900 euros en un banc a Gandia\nEl detingut, amb antecedents policials per fets similars, ha passat a disposició judicial\nImatge d'arxiu d'un cotxe de la Policia Nacional | Policia Nacional\nAgents de la Policia Nacional han detingut en la localitat valenciana de Gandia a un home de 62 anys com a presumpte autor d'un delicte de robatori amb violència i intimidació, després d'intimidar a una empleada d'una entitat bancària amb una arma de foc i apoderar-se de 900 euros. L'home va ser detingut set hores després de cometre el robatori. L'ara arrestat havia acudit al banc amb anterioritat al succés a sol·licitar el cobrament per endavant del seu subsidi.\nLes recerques es van iniciar quan els policies van tindre coneixement que, dijous passat, en una entitat bancària de Gandia s'havia produït un atracament amb una arma de foc per part d'un home que ocultava el seu rostre, segons ha indicat el cos policial en un comunicat. Durant les recerques, els agents van saber que l'autor, ocultant la seua cara amb una braga de coll i la caputxa de l'abric, va intimidar amb una arma de foc a una empleada que es trobava atenent un client. L'home, després de mostrar-li l'arma, li va exigir diners, aconseguint que li donara 900 euros, per a seguidament marxar-se del lloc.\nEls policies van saber la identitat del sospitós i, en menys de set hores, l'home va ser detingut com a presumpte autor d'un delicte de robatori amb violència i intimidació. En el moment de l'arrest portava 550 euros. El detingut, amb antecedents policials per fets similars, ha passat a disposició judicial. L'arrestat complia condemna per dos atracaments a establiments i es trobava en llibertat per suspensió de la condemna per una greu malaltia.\nAgents de la Policia Nacional detenien a València a un home de 48 anys com a presumpte autor d'un delicte d'agressió sexual, després de pel que sembla, agredir a una dona en un pàrquing del districte d'Abastos. Els fets van ocórrer al voltant de les 22 hores de la nit de dissabte, quan els agents que realitzaven labors de prevenció van ser alertats per la Sala del 091 perquè es dirigiren a un pàrquing del districte d'Abastos on pel que sembla, el responsable d'aquest va descobrir en terra a una dona amb els pantalons mig abaixats demanant ajuda, ha informat la Prefectura en un comunicat.\nMentre baixaven va començar a tocar-li els pits i baixar-li els pantalons, fins al punt d'intentar penetrar-la sense aconseguir-ho, ja que ella es va resistir, moment en el qual l'home va fugir del lloc i ella va demanar auxili. Els agents van iniciar una investigació que va concloure amb la identificació de l'agressor i la seua detenció com a presumpte autor d'un delicte d'agressió sexual. El detingut, sense antecedents policials, ha passat a disposició judicial.\ngandia detingut banc


4 amb 5 Mujades (TANCAT)\nAquest és un projecte de Toni Romero, cuiner del Suculent, i del soci majoritari, Javier Cotorruelo. De fet, el nom és un homenatge a l’hort familiar de Cotorruelo, a Gavà: una mujada és una unitat agrària del Baix Llobregat, una mitja hectàrea. I és un restaurant amb pagès i hort! El Julien Bruy, el pagès resident, explica que cultiva segons els cicles lunars biodinàmics.\nCanvien la carta quatre cops l’any, esclar. Aquest enfocament de temporada propicia que la carta no sigui la clàssica. Està dividida en arrel, fulla, fruit i flor. I unes llunes al costat assenyalen la contundència del plat. Una lluna: una remolatxa japonesa, amb sèsam, ceba tendra, soja i ous de truita. Dues: una deliciosa amanida de fonoll amb poma verda en daus i en sorbet i formatge cremós de cabra (el formatge de cabra suavitza l’acidesa, i la fortor dolça de la cabra es desarma amb la poma. Brutal). I tres llunes: un nap guisat amb fons de guatlla rostida i tòfona ratllada, o nyàmeres cuites amb caldo i pell de bacallà (i tot el greix del pil-pil de l’animal, a la foto). Un no-vegetarià amb molta substància!\n93 681 50 93


6ª Cursa de la Marcenca de Bítem 2016: Cursa i Marxa 2012\nBENVINGUTS AL POBLE DE BÍTEM!\nCURSA + JUNIOR + CADET\nHoraris i com arribar\nCursa i Marxa 2012\nHem pensat un recorregut d'allò més distret i variat per que pugueu gaudir de les nostres contrades.\nPer això estem recuperant antigues senderes, netejant barrancs i camins veinals.\nEl recorregut que sortirà des de la zona esportiva de Bítem i que s'anirà enfilant per la serra aspra i pedregosa, i sempre sota la mirada del Montaspre...\nEl Recorregut es de 23 Kilòmetres i 1.200 metres de desnivell positiu.\nTot el recorregut estarà perfectament senyalitzat en cintes de plàstic, cartells i presència de personal autoritzat als creuaments de camins.\nHi haurà 4 avituallaments, tots ells líquids i sòlids. + 3 de extres d'aigua fresca (minimitzar la calor)\nDurant el recorregut hi haurà controls de pas.\nSortint des de la zona esportiva de Bítem (19 metres d'alçada) i passant per alguns carrers del poble, anirem a buscar el camí de Salva-aigües que ens conduïrà a la Pista que porta al Parc Eòlic, la remontarem uns metres fins trobar la senda del Pilar. Ara ja estem de ple a la muntanya, intercal·lant senda, camí i carena netejada per l'ocasió anirem arrivant al primer avituallament que està situat a uns 5,5 km. i 300 metres d'alçada. Empalmarem a la bonica sendera del Moret que ens tornarà a portar en dureta pujada fins el Camí del Mas de Lledó. Tornarem a trepitjar la Pista asfaltada, passant pel davant de la Bassa Gran, remontarem fins trobar la senda que baixa a la Font de Mas (aquesta senda ha estat recuperada després de 25 anys, allà pels 80 es va fer el Mundial d'Enduro que la va deixar a les últimes). Anirem baixant fins els fons del Barranc dels Estrets i immediatament pujarem a la Bassa del Rubí on trobarem els segon avituallament als 10 km.\nSeguirem en continua pujada per la sendera del Rubí fins el Mas de Lledó, a l'alçada del Mas torcerem a la dreta per baixar per una Freixa fins el Barranc del Bassiol i pujar per l'altra Freixa fins la sendera de Montaspre (possiblement les dos Freixes són el lloc més dur de la cursa). A dalt de la segona Freixa trobarem el tercer avituallament, estem propet dels 15 km. Ara ja toca tornar a baixar per tota la senda de Montaspre fins el Barranc dels Tancats, durant uns dos kilòmetres anirem creuant del Barranc dels Tancats al Barranc de les Rocasses. Tornarem a remontar fins la sendera del Moret, abans però ens haurem trobat el 4at avituallament als 20 km. La sendera del Moret ens portarà en aspra baixada fins la Riera del Coent i inmediatament el camí de Salva-aigües ens conduirà fins la meta!!!\nATENCIÓ: davant la possibilitat de fer-se de nit i si algun/na corredor/ra està en perill de quedar-se a fosques, l'organització el desviarà per un camí més curt o l'assistirà fins l'arribada. Moltes gràcies.\nAquí teniu el Perfil\nAqui teniu dades de la Marxa:\nHi haurà dos avituallamets liquids i sòlids + 3 extres d'aigua fresca (minimitzar la calor)\nEn el cas de trobar-nos participants de la Cursa (aniran en la mateixa direcció que nosaltres), deixeu-los passar, que tinguin preferència.\nAqui teniu el perfil:\nPublicat per C.E. Montaspre a 0:06\nVEURE o DESCARRE...


Les claus d'un escenari d'intervenció militar\nMARC VIDAL 05/03/2011 00:00\nLes experiències recents de l'Afganistan i l'Iraq frenen qualsevol plantejament d'una intervenció militar estrangera a Líbia. Els opositors libis tampoc no l'acaben de veure clara i la crisi econòmica castiga els pressupostos dels grans exèrcits mundials. Repassem alguns dels conceptes claus d'un escenari bèl·lic que cada cop sembla més inevitable a Líbia. És útil una exclusió aèria? Prohibir que cap avió sobrevoli Líbia és com declarar la guerra\nLa comunitat internacional estudia l'establiment d'una zona d'exclusió aèria sobre Líbia per evitar els bombardejos de l'exèrcit de Gaddafi sobre els revoltats. La iniciativa té antecedents a l'Iraq i a l'antiga Iugoslàvia. Aquesta setmana ha quedat clar que portar-la a terme no serà gens fàcil. D'entrada perquè cal una "operació militar prèvia" de bombardejos sobre les bateries antiaèries líbies, per garantir la seguretat de les naus que controlaran que ningú no violi l'espai aeri. Una missió que equivaldria a una declaració de guerra.\nLes experiències anteriors de creació de zones d'exclusió aèria a l'Iraq i Iugoslàvia van tenir resultats desiguals. A Iugoslàvia, l'OTAN manté que la iniciativa va anticipar el final de la guerra però els crítics assenyalen que no van evitar matances com les de Srebrenica. Pel que fa a l'Iraq, els resultats tampoc no van ser millors. No hi va haver violacions de la zona d'exclusió aèria, però Saddam Hussein va ser al poder durant la dècada que va estar en vigor sense patir cap mena de desgast al poder. Es té por que, tot i l'exclusió aèria, Gaddafi aguanti el mateix.\nPer establir la zona d'exclusió aèria, sobre la qual ja treballen les potències mundials, seria convenient una resolució prèvia del Consell de Seguretat de l'ONU. Per a Iugoslàvia es va aconseguir, per a l'Iraq no. I per a Líbia encara s'ha de veure.\nEl paper dels mercenaris? Gaddafi els ha reclutat a l'Àfrica subsahariana\nUna autèntica psicosi recorre Líbia contra els africans subsaharians, que són acusats de mercenaris. L'ambaixador libi a l'Índia -contrari a Gaddafi- va admetre que el règim contractava mercenaris africans i a Bengasi, la principal ciutat de les "alliberades", en tenen retingut un grup nombrós. Segons diverses fonts, els països d'origen d'aquests mercenaris són el Txad, la República Democràtica del Congo, Níger, Mali, el Sudan i, fins i tot, l'est d'Europa.\nAl-Jazira va informar fa uns dies de la publicació d'anuncis a Guinea i Nigèria oferint fins a 1.500 euros per ajudar Gaddafi. Els analistes coincideixen que el lloc més indicat per anar-los a buscar és l'oest d'Àfrica. Allà, conflictes armats en països com Guinea, Sierra Leone, Libèria o Costa d'Ivori han generat combatents ara disposats a moure's d'un conflicte a un altre per un bon preu.\nComptar amb mercenaris és, segons els analistes, una opció molt avantatjosa. D'entrada, econòmicament, ja que no costen ni molt menys el que representa tenir allotjat i alimentat un exèrcit convencional. Però encara hi ha arguments més macabres. Els mercenaris estrangers, totalment desvinculats del país on lluiten, no tenen prejudicis a l'hora de disparar contra civils si això és el que els demanen.\nQui ha armat Gaddafi? Principalment Itàlia i França entre els països europeus\nLes dades sobre les vendes d'armament són difícils d'obtenir. Aquesta setmana, però, el diari britànic The Guardian ha publicat un estudi complet sobre les comandes bèl·liques que Gaddafi va fer a la Unió Europea entre el 2005, quan es va aixecar l'embargament, i el 2009.\nSegons això, en aquests cinc anys a Líbia van arribar armes per valor de 834 milions d'euros. Els principals proveïdors van ser Itàlia i França, per aquest ordre, seguits del Regne Unit, Alemanya i Malta, que hauria actuat com a intermediària d'una companyia italiana. Són, de fet, els països que més van lluitar per l'aixecament de l'embargament d'armes a Líbia que va estar vigent fins al 2004, quan Gaddafi va abandonar el camí del terrorisme internacional i va optar per la via de la cooperació amb Occident. ¿Va ser una temeritat vendre armes a una persona capaç d'atemptar anys abans contra un avió de línia regular? El temps ens donarà la resposta.


05/03/2015 – INTERSINDICAL – CONFEDERACIÓ SINDICAL CATALANA\nArchives for 05/03/2015\nNosaltres, les dones, hem de fer un pas endavant i organitzar-nos, aportar el que puguem per a generar un moviment de transformació social que posi fia l'actual estat de les coses. Manifest de la CSC amb motiu del 8 de març de 2015 Igualtat i independència són noms de dona Continuem immerses dins d'una crisi econòmica i social devastadora. Les desigualtats augmenten dia rere dia, mentre que el discurs oficial parla de “recuperació econòmica”. Aquesta no és la realitat que percebem a la feina, al nostre entorn social: la crisi persisteix i cada dia són més les persones excloses socialment. Continuem observant indignades com aquells que amb les seves actuacions econòmicament carronyaires han provocat aquesta crisi, no sols no han estat sancionats per les seves accions sinó que segueixen rebent tracte preferencial i pleitesia per part del estats. Estem fartes de ser relegades al paper d'observadores passives, sense capacitat de decisió. La nostra vida se'n resent en tots els aspectes; la feminització de la precarietat laboral o l'economia submergida no tan sols no minva, sinó que creix de manera escandalosa davant la passivitat de les diverses administracions públiques. La conciliació de la vida personal i laboral és impossible d'assolir; les…


La bústia de L'Actual\nFarts d’irracionalitats, necessitats de repòs\nÉs tan evident com que el sol crema, que hem acabat farts de moltes coses, saturats, i volem temps per recuperar la calma i l’estabilitat emocional. Hem acabat farts de sacrificis per la pandèmia, d’escoltar i llegir mentides sobre solucions miraculoses, de la histèria per una llibertat irracional arreu, d’inútils esbroncades parlamentàries que no porten més que a la crispació inacabable,...\nJovent: vida paral·lela\nQuan els fills són petits i educats normals estan totalment integrats dins la família. Fan una vida immersa dins la petita societat familiar seguint les trajectòries i moviments dels pares i dels germans. Estar en el col·legi és una situació transitòria que no interromp de fet la unió amb la família, més aviat la referma. A mesura que van passant els anys de la infància, la vida del...\nFa temps esperava que sortís publicada la nota de premsa sobre la sol·licitud per presentar propostes d’inversions als pressupostos participatius 2022. Vaig quedar aturat quan, en voler fer una proposta i llegir en detall com ho havia de fer, vaig veure el paràgraf en què diu: “Per tant, no es podran proposar l’execució de serveis o la contractació de persones. A més, hauran de donar resposta...\nReflexions d’un bastoner\nHola de nou, Tot i que enguany no estem sent gaire regulars a l’hora de comunicar el que anem fent, no vol dir que per això deixem d’estar actius, potser no tant com voldríem. De fet, d’un temps cap aquí, sempre que en parlem amb les altres entitats del poble que formem part de la cultura popular (Gitanes, Gegants, Castells i demés) és com si ens trobéssim en situacions similars, cada any que passa...\nEls veïns i les veïnes del carrer Girona estem molt decebuts de les obres que han intentat millorar el nostre trosset de carrer. Concretament al número 27. L’Ajuntament ha decidit fer unes voreres més amples, deixant com a resultat una calçada més estreta, i ens han tret les pilones que evitaven que els cotxes aparquessin ben enganxats al nostre gual. Els cotxes poden continuar aparcant als dos costats del carrer i...\nEl Mirador és meu\nUn dels patrimonis més importants que tenim a Castellar són les entitats que promouen la vida local. Ara bé, el menyspreu a les que les entitats estan sotmeses per part del Govern Local són constants: poc suport logístic, absència d’espais, impediments per a realitzar esdeveniments... L’última és la prohibició a Cal Gorina de realitzar monòlegs feministes, gratuïts, a la...\nJosep ML Marti Saurí\nSatisfet de sentir-me espanyol, però...\nTal com sona. Perquè arran de l’actual debat sobre l’avortament als Estats Units, veig amoïnat el previsible retrocés en drets i llibertats en aquells estats, com en altres europeus, impulsat per l’integrisme religiós, el racisme, per pors insanes o per roïns interessos econòmics de conservadors i de l’extrema dreta, i no puc sinó sentir-me satisfet de formar part d’un país, el...\nText i foto.: Ins Castellar\nAgraïment de l’Institut Castellar\nEl 6 de maig l’institut Castellar va celebrar la Festa de les Cultures. Una festa emblemàtica del nostre centre, que aquest cop, ha tingut més sentit que mai. La Festa de les Cultures 2022 ha suposat la tornada a la normalitat, gaudir d’aquelles activitats que ens uneixen com a comunitat i compartir moments que fan perdurar bons records entre nosaltres. Els adolescents han estat els grans oblidats durant la pandèmia i recuperar...\nJosepManel Martí S.\nAtribuir per sistema els esguerros que els detractors de la llibertat per Catalunya han comès des de fa anys a qui no ens agrada que ens controli, és una criaturada, si més no, miopia. Qui per norma veu la palla a l’ull del veí és que no s’adona de la biga que té al propi ull. Cal més objectivitat i autocrítica. Avui va de l’espionatge amb Pegasus. Dues observacions: el govern d’aleshores...\nDr. Josep Maria Montané\nEntapissat del Passeig\nHa estat bé arranjar l’asfalt del Passeig, ha dignificat l’entrada del poble. En estrenar-lo vaig notar un fimbreig en el cotxe i al fixar-m’hi bé vaig constatar que l’asfalt té moltes rugositats, com si no estigués correctament allisat, cosa impensable perquè els tècnics de Via Pública estic segur que han fet i donat per bo el control de qualitat. De tota manera potser caldria revisar-ho,...


El jutge de València veu "indicis racionals" de delicte de suborn per obrir judici contra Francisco Camps\nEl Tribunal Superior de Justícia del País Valencià ha decidit obrir un judici contra el president de la Generalitat Valenciana, Francisco Camps, pel "cas Gürtel". El jutge valencià veu "indicis racionals" de delicte per continuar amb el procediment contra Camps per un suposat delicte de suborn. El magistrat, després d'haver estudiat el cas, ha fixat una compareixença preliminar per al 15 de juliol en què la defensa podria aportar més proves i sol·licitar el sobreseïment. En cas que es faci el judici, serà amb jurat popular. Malgrat tot, el PP diu que continua donant suport al president valencià i Camps ha anunciat que recorrerà contra la decisió del jutge.\n06/07/2009 - 12.59 Actualitzat 07/07/2009 - 10.48\nEl matí del 20 de maig, el president valencià, Francisco Camps, entrava, aclamat per la multitud, al Tribunal Superior de Justícia del País Valencià per respondre davant del jutge de les acusacions d'haver rebut regals -entre aquests, alguns vestits- de l'organització de l'empresari Francisco Correa, processat en la trama de corrupció que afecta el PP.\nEl president valencià, que va entrar i va sortir com a imputat, va assegurar que estava molt content d'haver donat la seva versió al jutge, va reiterar la seva innocència i va demanar l'arxivament del cas.\nUn mes i mig després, el tribunal valencià ha rebutjat la seva petició i ha anunciat, a través d'un acte, que s'ha de continuar el procediment. El jutge considera que hi ha prou indicis per considerar que els fets de què s'acusa Camps podrien ser constitutius d'un delicte de suborn. El president valencià ha estat citat el pròxim dia 15 en una vista en què es concretarà la imputació i les defenses podran fer les seves al·legacions.\nLa decisió del tribunal ha coincidit amb la publicació de diverses informacions en què s'aportarien més dades sobre el presumpte delicte de suborn de què és acusat el president Camps. Segons aquestes informacions, Camps i altres acusats haurien rebut més de 30.000 euros en regals de la xarxa que dirigia Francisco Correa. Entre les proves noves que ha trobat la policia, hi ha diversos correus electrònics que acrediten que l'organització de Correa va pagar els vestits de diversos polítics valencians, entre ells Francisco Camps.\nFins ara, Camps ha reiterat que és innocent, però totes aquestes proclames no li han servit per escapar-se del procés judicial. El president valencià ha anunciat que recorrerà contra la decisió del jutge en l'últim intent d'evitar l'inici del procés judicial. Si, dins d'aquest procés, s'arribés a judici, es faria amb un tribunal popular.\nEl PP manté la confiança en Camps i el PSOE li demana explicacions\nCamps recorrerà per evitar anar a judici


Paneque vol un procés transparent per decidir el futur de Catalunya - Diari de Girona\nPaneque vol un procés transparent per decidir el futur de Catalunya\nLa candidata socialista demana al PSC que accepti que la solució no ve d'una reforma consitucional\nPaneque presentant el col·loqui obert amb Daniel Font. marc martí\nLa candidata del PSC a Girona, Sílvia Paneque, demana que el PSC accepti sense matisos que la solució per a l'embús polític que viu Catalunya no ha de venir d'una reforma constitucional; sinó que ha de ser de la societat civil, la ciutadania i les institucions catalanes, qui estableixin un procés transparent per decidir el futur del país.\nLa candidata ho va proposar ahir en la presentació de la conferència de l'economista i exdiputat socialista al Parlament, Daniel Font, a l'entorn d'un nou model polític per a Catalunya. La xerrada de Font va cloure el cicle "Parlem d'avui, preparem el demà".\nPaneque va detallar la seva proposta en quatre punts més. En el segon va proposar que el federalisme es reivindiqui amb la voluntat de ser hegemònic i convertir-se en una solució pròpia, al marge de la voluntat de Madrid, amb la premissa que Catalunya té dret a decidir què vol ser. En el tercer va valorar que els partits polítics i la societat han d'estar disposats a acceptar que la possibilitat que passi allò que vulguin els ciutadans, no és necessàriament compartir-ho sinó ser radicalment demòcrata. En el quart va definir el federalisme com una opció de llibertat a Catalunya i va reivindicar que el país té motius econòmics, socials, culturals i vivencials per trobar pactes amb els pobles d'Espanya, des de posicions de llibertat i de respecte mutu. I en el cinquè es va mostrar convençuda que el federalisme pot guanyar el debat sobre quin ha de ser el nou estatus de Catalunya, si aquest debat és obert i es fa amb totes les garanties.\nDurant la conferència, Daniel Font va exposar quines són les prioritats que hauria d'encarar Catalunya per establir les bases d'un nou model polític. Font va reflexionar sobre la importància de fomentar un avenç social i, alhora, canviar el rumb cap a una política de concòrdia que superi la confrontació actual: "Catalunya està en una situació de punt mort en la qual s'ha emprès, des dels sectors oficials, una cursa que no permet avançar. En contrast amb aquesta situació, la política de no confrontació permetrà avançar cap a un sortida positiva".


Chenies Cottage...Habitacions per nit per només Trescowthick Barn...Habitacions per nit per només Atlantic Reach...Habitacions per nit per només Més zones a Newquay\nPopular ara mateix a Newquay Més venut The Lewinnick Lodge Pentire Headland Grans raons per reservar amb Agoda\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Altres Camps de golf\nClub de Golf Perranporth\nEssent una localització molt desitjada, Altres és el lloc on anar quan es va a Newquay. Hi ha moltes atraccions per descobrir en aquesta part de la ciutat com Zoo de Newquay, Crantock, Badia Holywell. Altres està agraciat amb envoltatns plens de vida, bons restaurants, zones de compra i increibles atraccions. Trobar una bona oferta és fàcil amb Agoda.com, oferint hotels barats a Altres o qualsevol altra àrea a Newquay. Amb una ampla gama com l'amigable Sandy Lodge Hotel al comfortable The Windward Hotel, Agoda.com ofereix una gran varietat d'allotjaments que s'ajustaran a les seves necessitats. Inserti les seves dates de viatge a la nostra pestanya de recerca i busqui els millors preus en allotjaments a Newquay.\nHotels destacats a Altres, Newquay\nAl visitar Newquay, vosté es sentirà com a casa a Chenies Cottage, què li ofereix un allotjament de...\nTant si es tracta d'un viatge de plaer com si és de negocis, Trescowthick Barn és una elecció...\nAtlantic Reach S18 (Atlantic Reach)\nHotels a Altres: Atlantic Reach S18\nLlocs d'interès a Altres: Club de Golf Perranporth


Gaudir del sol als parcs urbans\nBarcelona sense presses Ruta 3: Gaudir del sol als parcs urbans\nDurant aquesta Ruta 3 ens anem diferents parcs cadascun amb les seves característiques. El parc Güell, situat al barri de la Salut de Gracia, s’havia de convertir en una urbanització modèlica, una ciutat jardí que Gaudí havia de construir per encàrrec de Eusebi Guell.\nEntre els molts parcs com són el Turo Parc, el parc central de Poblenou, el parc del turó del Putget, trobem també el gran parc de la Ciutadella. Aquesta parc és el més emblemàtic de la ciutat, un espai de més de 17 hectàrees de jardí i dotades d’un ambient estival, lúdic i turístic que pràcticament no para en tot el dia.\nGaudeix dels molts parcs que Barcelona t’ofereix i acaba d’esprémer l’estiu!


Vargas Llosa, hospitalitzat després d'una caiguda\nMario Vargas Llosa, hospitalitzat després d'una caiguda al seu domicili\nEl Premi Nobel de Literatura no presenta fractura òssia\nMadrid 21 de de juny del 2018. 18:46\nL’escriptor Mario Vargas Llosa ha sigut hospitalitzat a la clínica Ruber Juan Bravo de Madrid després de tenir aquesta matinada una caiguda al seu domicili. El Premi Nobel de Literatura no presenta fractura òssia, tot i que sí un hematoma a la zona del gluti esquerre i un lleu traumatisme cranioencefàlic que aconsella la seva permanència en observació, segons ha confirmat el centre hospitalari a través d’un comunicat.\nMario Vargas Llosa va ser sotmès, a la Clínica Ruber, a una exploració amb estudis d’imatge, radiologia i TAC al presentar un dolor intens a la zona del gluti esquerre en el moment del seu ingrés hospitalari.\nLa recomanació del centre mèdic madrileny és que romangui hospitalitzat per fer un seguiment i una evolució de l’hematoma, segons el comunicat firmat pel cap de servei de Cirurgia Ortopèdica i Traumalogia, Carlos Martí López-Amor, i del cap de servei de la Unitat de Cures Intensives, Mariano Villaseñor Navas .\nVargas Llosa acabava de tornar d’un viatge a l’illa de La Palma on va visitar l’Observatori del Roque de Los Muchachos, de l’Institut d’Astrofísica de les Canàries.


Especificació de la safata de sortida del paper preimprès\nEspecificació de la safata de sortida del paper preimprès\nPodeu especificar a quina safata de sortida voleu enviar el paper preimprès. Si especifiqueu la safata de sortida de cada funció, podeu reduir el temps necessari per cercar el paper de sortida. També podeu especificar la prioritat de la safata de sortida quan s'especifiquen diverses safates de sortida per a la mateixa funció.\nAquesta configuració només està disponible si l'equip té diverses safates de sortida.\nFuncions disponibles per la configuració del dispositiu i la safata de sortida\nConfiguració del dispositiu\nFuncions disponibles per la safata de sortida i la prioritat predeterminada\nUbicació de la safata\nAmb una unitat d'acabat\n1 Copy, 1 Access Stored Files, 1 Printer, Receive, Other, IP Fax, Fax\nCopy, Access Stored Files, Printer, 1 Receive, 1 Other, 1 IP Fax, 1 Fax\n2 Copy, 2 Access Stored Files, 2 Printer, Receive, Other, IP Fax, Fax\nSi una determinada safata arriba al límit d'apilament, l'equip utilitza una altra safata que estigui designada per a la mateixa funció. No obstant això, es recomana designar una sola safata per als documents de fax/I-fax, i evitar així que es perdin.\nL'ordre de prioritat de les safates de sortida es determina per l'ordre de les safates de sortida seleccionades. La prioritat es mostra com a "1", "2" i "3".\nSeleccioneu <Other> quan imprimiu informes.\nLa funció de fax IP es mostra quan l'opció està habilitada.\nLa funció de fax es mostra per a les configuracions del dispositiu amb una placa de fax instal·lada.\nEs mostra un nombre al final de les funcions de fax i fax de l'IP per indicar la quantitat de línies habilitades.\nPot ser que el paper no surti per la safata de sortida especificada amb aquesta configuració, depenent del paper que s'utilitza i de les funcions d'acabat establertes.\nLes mides de paper que es poden emetre a cada safata de sortida es diferencien segons la configuració del dispositiu. Per obtenir detalls, vegeu Equipaments opcionals.\nQuan se selecciona una safata de sortida que no és compatible amb el mode de desplaçament a les opcions de safata de sortida, les copies impreses no surten per la safata de sortida segons les opcions especificades si <Offset> està activat. Dugueu a terme una de les accions següents per solucionar el problema.\nA les opcions d'autoclassificació, desactiveu <Offset at Same Time>. <Autoclassificar>\nEspecifiqueu una safata de sortida que sigui compatible amb el mode de desplaçament de les opcions de safata de sortida.\nDesactiveu <Collate> abans d'executar el treball.\n> > Especificació de la safata de sortida del paper preimprès


La SER demana disculpes per l'actitud del seu col·laborador\n21/11/2018 a les 05:21\nLa cadena presenta excuses tant a Gerard Albadalejo com al Lleida\n© Albadalejo, en una acció del partit de dissabte passat a Ejea de los Caballeros.\nLa Cadena SER, a través del compte de Twitter de la seua delegació SER Cinco Villas, va demanar ahir disculpes tant al tècnic del Lleida, Gerard Albadalejo, com al mateix club, per l’actitud del periodista que dissabte passat va interrompre la roda de premsa de l’entrenador, perquè aquest responia en català les preguntes dels mitjans de comunicació catalans, tal com havia advertit que faria, a més d’afegir que respondria en castellà les que li dirigissin a aquesta llengua. El Lleida va agrair el gest a través de les xarxes socials.\nLa SER va incidir en el fet que la persona que va protagonitzar l’incident era un col·laborador extern que no forma part de la seua plantilla. A més, ja ha deixat de ser-ne col·laborador. El text de disculpes era el següent: “@SERCincoVillas lamenta el que ha passat després del partit entre el @Lleida_Esportiu i @AupaEjea. L’emissora s’ha disculpat amb el club i l’entrenador, Gerard Albadalejo, per aquesta acció protagonitzada per un col·laborador extern i que NO forma part de l’equip de redacció d’aquesta casa.” A les nombroses mostres de suport que va rebre l’entrenador del Lleida després de l’incident, es van afegir ahir les dels seus jugadors, en el retorn al treball per començar a preparar el partit de diumenge contra el Sabadell al Camp d’Esports.\nEl canari Carlos Ramírez Leto va comentar que “és un tema de racionalisme. No veig cap problema a parlar en qualsevol idioma, jo ho intento, procuro aprendre’l. Al vestidor el català es parla, és l’idioma que es parla aquí i també és una manera d’adaptar-te”, va comentar. El castellonenc Marc Trilles, per la seua part, va assenyalar que Gerard Albadalejo “va ser molt correcte. És un país on es parlen diversos idiomes i no veig problemes a contestar en l’idioma en què et pregunten. Guardiola ho fa i ningú protesta”. El valencià Fernando Cano va mostrar una opinió similar: “Gerard va respondre de la millor manera possible. No veig cap problema a la resposta que va donar.” Els jugadors també van donar per bo l’empat a Ejea.\nDes del #LleidaEsportiu agraïm a @SERCincoVillas les disculpes, públiques i privades.\nTambé volem donar les gràcies per tots els missatges de suport rebuts d’arreu i des de tots els àmbits. https://t.co/enqTBpISim\n— Lleida Esportiu (@Lleida_Esportiu) 20 de novembre de 2018\nEnredats amb la llengua\n1. Aquests són els números premiats en el sorteig de La Grossa de l'estiu 2021\n2. El Govern adverteix que el nombre de contagis continua essent elevat, tot i que la corba...\n3. El TSJC cita com a investigat Torrent per desobeir el Constitucional\n4. Estabilitzat l'incendi de la Conca de Barberà i l'Anoia\n5. L'incendi de la Conca de Barberà i l'Anoia destrueix una alzina centenària


Impostos del futur per pagar deutes del passat | JM Simon\nEl debat actual sobre la reintroducció de l’impost sobre el patrimoni em posa dels nervis. No només és electoralista i insuficient, és també hipòcrita i desfassat. La crisi ha estat causada per una globalització de tot -excepte de la democràcia-; el deute amb el que ens les havem avui en dia és la ressaca d’un empatx global i no nacional. Per això la mesura -estrictament nacional- de l’impost sobre el patrimoni és per desesperar-se.\nL’augment de la velocitat de circulació dels diners del darrer quart de segle afegida a crèdits rebuts en funció dels -hipotètics- guanys futurs han desplaçat els estalvis del passat com a font d’inversió i creixement. Abans les inversions es pagaven amb els estalvis -guanys passats- ara les inversions es paguen amb crèdits -guanys futurs-. La globalització d’aquest mecanisme de finançar inversions va fer que l’any 2002 el deute global doblés el producte interior brut global i superés el valor del volum d’intercanvis comercials mundial. Des del 2002 el deute en relació al PIB s’ha desbocat fins al punt que avui ningú -repeteixo, ningú- sap exactament de quans diners estem parlant. L’únic que es pot dir amb certesa és que ens esperen molts anys de reajustament per a poder pagar un deute que no només és financer sinó que és moral, generacional, ecològic i social. Em podria allargar però no cal, està clar que:\n1- El desgavell com l’economia és global,\n2- El deute que tenim és desconegut -ja l’anem descobrint mica en mica-,\n3- Les mesures proposades tant del PSOE com pel PP son, en el millor cas, insuficients.\nTornar al discurs d’augmentar ingressos a base de gravar les rendes és tornar -o continuar- enganyant el personal. Un dels efectes principals de la globalització econòmica de les darreres dècades ha sigut el desmantellament dels sistemes de redistribució de riquesa nacionals; les rendes més altes ja no tributen al país (els paradisos fiscals son plens de patriotes estrangers). La globalització de les finances ha provocat que amb els rics evadint impostos fora de les fronteres nacionals el sistema d’impostos progressius en que els que més cobren més paguen s’ha aprimat de tal manera que els que ara mantenen el que queda d’estat del benestar son bàsicamentla cada vegada més exigüa classe mitja. Ens agradi o no, mentre no hi hagi un govern mundial capaç de gravar als ciutadans allà on siguin i amb capacitat de tancar paradisos fiscals la única manera d’aconseguir incrementar els ingressos necessaris per a perpetuar l’estat del benestar és augmentant els impostos indirectes -és a dir, impostos sobre bens de consum que paguem tots per igual-. Ara bé, no es tracta d’apujar els impostos sobre aquells bens que consumeixen els més necessitats -productes bàsics- sinó de gravar aquells bens de luxe, els bens més contaminants o aquells bens que normalment consumeixen els rics. Bàsicament ens trobem amb la necessitat de gravar emissions de carboni i de capitals. Ni els pobres ni la major part de la classe mitja no es dedica a especular a la borsa ni es pasen l’any viatjant de continent en continent.\nPerò per a implementar qualsevol mesura sigui de taxa, sigui de prohibició, sigui de solidaritat a nivell supranacional és imprescindible que hi hagi una infrastructura política que s’elevi per sobre de l’economia i la controli, la reguli i li faci complir les normes. El problema és que aquesta estructura política supranacional no pot ser duta a terme pels polítics actuals en les situacions actuals doncs tos es troben sota la tutela de banquers, brokers, empresaris, etc… la única manera que les polítics -aquests o els que vinguin- puguin fer quelcom és si tenen els ciutadans al darrera empenyent-los i donant-los-hi la legitimitat i la força necesàries per a canviar el sistema.\nAvui 27 de setembre és el “Earth Overshoot Day”, és a dir, que quan falten 3 mesos per a final d’any la humanitat ja s’ha polit el “capital natural” que la terra ens presta pel 2011. Així doncs, vivim una quarta part de l’any a “crèdit” ecològic. EL problema és que aquest no és un crèdit normal. A diferència dels crèdits amb les entitats financeres que es poden no pagar o es poden deixar a les generacions futures per a que se’n recordin de nosaltres; el capital natural no és fàcilment restituible. És a dir capital com ara la biodiversitat i els manantials una vegada han desaparegut és molt més difícil de reemplaçar. Les generacions futures tindran molt difícil -i sovint impossible- tornar el deute ecològic que generem cada any.\nPer tot això, quan d’una banda ens mirem la magnitud del problema i de l’altra veiem que tots els partits majoritaris del país es pasen el dia parlant de la reintroducció de l’impost sobre el patrimoni és per convencer-se que o es mobilitza la societat civil i posa els polítics entre l’espasa i la paret o no només pagarem justos per pecadors sinó que per fi es podrà anunciar “el final de la història” no com el marcava Fukuyama sinó com el que, efectivament, vivirem.\nTags: crisis ecològica impost patrimoni solució crisis


Von der Leyen, negativa per Covid-19 i només restarà aïllada fins demà a la nit - Diari de Barcelona | Diari de Barcelona\nVon der Leyen, negativa per Covid-19 i només restarà aïllada fins demà a la nit - Diari de Barcelona\nVon der Leyen, negativa per Covid-19 i només restarà aïllada fins demà a la nit\nLa mandatària europea va estar dimarts en contacte amb un positiu per Covid-19\nLa presidenta de la Comissió Europea, Úrsula Von der Leyen, ha donat negatiu en covid-19 en l'última prova PCR que s'ha fet avui. Von der Leyen estarà en aïllament fins dimarts al vespre, "com marquen les regulacions", segons ha explicat ella mateixa en un missatge a Twitter.\nLa presidenta de la CE va estar en contacte amb un positiu en coronavirus dimarts passat, durant un viatge a Portugal, i aquest dilluns ha anunciat que començava un aïllament després d'haver-ne estat informada. Dijous, abans de participar en una cimera de caps d'estat i de govern de la UE, es va fer una prova PCR i va donar negatiu. Aquest dilluns s'ha fet una segona prova que també ha donat negatiu.\nDe manera preventiva, Von der Leyen i el seu gabinet es fan dos tests cada setmana, dilluns i dijous, segons ha informat un portaveu de la Comissió Europea. L'executiu europeu ha defensat que la reunió a Portugal es va fer seguint les mesures de seguretat per la covid-19. "La presidenta respecta les normes", ha assegurat el portaveu.\nL'eurocomissària d'Educació, Mariya Gabriel, també està en quarantena aquest dilluns després que un membre del seu equip donés positiu en covid-19. "Em sento bé i no tinc símptomes", ha assegurat Gabriel, que està a l'espera de saber el resultat de la prova PCR. La Comissió Europea ha confirmat aquest dilluns que 159 funcionaris han donat positiu en covid-19 fins ara.


3a Fira d'Inca ~ Millorant Inca\nFIRA DE L’ART FIRES D’INCA 3a Fira. 8 de novembre\nFIRA DEL BON GUST\nMÓN DE NOCES\n20.00 h Acte del Tricentenari. Presentació del llibre L’ultima canonada, de Pere Morey. 33 local de l’Obra Cultural Balear d’Inca.\n19.00 h Jornades “Jo, l’Arxiduc”. Inauguració de l’exposició “L’Arxiduc i les Balears”, a càrrec de Joan Ramis. Organització: Fundació Cultural Es Convent. 22 Fàbrica Can Ramis.\n20.00 h Espectacle Drawing Circus Show, A càrrec del Circ Bover. Preu: 10 € adults; 6 € infants (de 3 a 12 anys). 28 carpa del Circ Bover, al pati d’armes del Quarter General Luque.\n20.00 h Visita guiada a la Fàbrica Can Ramis. Organització: Fundació Cultural Es Convent. 22 Fàbrica Can Ramis.\nDurant tota la Fira d’època comptarem amb animació musical itinerant.\n12.00 – 22.30 h Fira del Bon Gust. Organització: Associació de Comerciants i Restauradors d’Inca. 10 plaça de Mallorca.\n17.00 – 19.00 h Mercadet de Crist Rei. Activitats: Zumba infantil, a càrrec d’Easy Fitness.\n18.00 – 23.30 h Mercat d’època. Animacions durant tot el mercat. Organització: Associació de Comerciants i Restauradors d’Inca. 2 17 18 19 30 15 carrer del Comerç, el Bisbe Llompart, plaça d’Antoni Fluxà, la Quartera, la Llibertat, avinguda del General Luque i carrer de Jaume Armengol.\n19.00 h Inauguració de l’exposició de pintura de Mita Alzina. 34 Casal de Cas Metge Cifre.\n20.00 h Espectacle Cabaret del Circ Bover. 28 carpa del Circ Bover, al pati d’armes del Quarter General Luque.\n20.00 h Acte del Tricentenari. Documental La resistència i conferència sobre fiscalitat, a càrrec de Guillem Morro. 25 sala de conferències del Claustre de Sant Domingo.\n21.30 h Espectacle amb foc. Organització: Associació de Comerciants i Restauradors d’Inca. 1 plaça d’Espanya.\n10.00 – 17.00 h Taller infantil de bijuteria, a càrrec de Natura Parc. 7 plaça del Mercat Cobert.\n10.00 – 20.00 h Món de Noces, segona edició. Un saló on podràs trobar el millor dels sectors relacionats amb les noces i cerimònies. Durant el matí, exhibició de pentinats i maquillatge. Desfilades a les 12.00 h i a les 17.00 h. Organització: Associació de Comerciants i Restauradors d’Inca. 25 Claustre de Sant Domingo.\n10.00 – 20.00 h Soc àrab. Organització: Associació de Comerciants i Restauradors d’Inca, i Sindicat Obrer La Pau. 4 5 6 carrers de la Pau, l’Estrella, en Corró i Bernat Salas.\n10.00 – 00.00 h Mercat d’època. Animacions durant tot el mercat. Organització: Associació de Comerciants i Restauradors d’Inca. 2 17 18 19 30 15 carrer del Comerç, el Bisbe Llompart, plaça d’Antoni Fluxà, la Quartera, la Llibertat, avinguda del General Luque i carrer de Jaume Armengol.\n10.30 – 12.30 h Taller de cuina per a infants (de 6 a 11 anys) a càrrec de Tomeu Torrens (Celler Can Amer). Organització: Mercat Cobert. 7 Mercat Municipal d’Inca.\n11.00 h Espectacle infantil Cantant animalades, a càrrec de Centimets Teatre. 1 plaça d’Espanya.\n11.00 – 14.00 h Zumba i balls. Primer contacte per gaudir del món de la dansa i l’aeròbic. Edat: de 3 a 16 anys. Organització: Departament de Cultura, Patrimoni i Esports del Consell de Mallorca. Lloc: plaça de Santa Maria la Major.\n11.00 – 23.30 h Fira del Bon Gust. Organització: Associació de Comerciants i Restauradors d’Inca. 10 plaça de Mallorca.\n13.00 h Espectacle amb foc. Organització: Associació de Comerciants i Restauradors d’Inca. 1 plaça d’Espanya.\n17.00 h Eurofolk, a càrrec del grup Folk de Vellut. 1 plaça d’Espanya.\n18.00 h Espectacle itinerant Bolles de Foc. Lloc: recorregut per tota la fira.\n20.00 h Actuació del grup de música afrocubana Mos Cubam. 8 plaça de Santa Maria la Major.\n20.30 h Espectacle amb foc. Organització: Associació de Comerciants i Restauradors d’Inca. 01 plaça d’Espanya.\n20.30 h Representació teatral de l’obra Quan venia l’esquadra, a càrrec de l’actriu Catalina Solivellas. Companyia: El Somni Produccions. Entrada: 10 €. 26 Casal de Cultura.\n22.30 h Espectacle amb foc. Organització: Associació de Comerciants i Restauradors d’Inca. 1 plaça d’Espanya.\n10.00 h Cercavila del Circ Bover. Lloc: per tota la fira.\n10.00 – 20.00 h Món de Noces, segona edició. Un saló on podràs trobar el millor dels sectors relacionats amb les noces i cerimònies. Durant el matí, exhibició de pentinats i maquillatge. Desfilades a les\n12.00 h i a les 17.00 h. Organització: Associació de Comerciants i Restauradors d’Inca. 25 Claustre de Sant Domingo.\n11.00 – 21.30 h Fira del Bon Gust. Organització: Associació de Comerciants i Restauradors d’Inca. 10 plaça de Mallorca.\n12.00 h Dimoniarrus, espectacle del Circ Bover basat en les Rondalles Mallorquines. Organització: Cultura en Xarxa del Consell de Mallorca. 01 plaça d’Espanya.\n12.00 – 18.00 h Actuacions i representacions artístiques de diferents països. Lloc: plaça de Santa Maria la Major.\n12.30 h Tast de vi i formatge, a càrrec de Vinyes de Son Roig (Antoni Nadal) i Formatgeria Can Morey. Organització: Mercat Cobert 7 Mercat Municipal d’Inca.\n16.00 h Cercavila del Circ Bover. Lloc: per tota la fira.\n17.00 h Espectacle Malmenats, a càrrec de la companyia Mariantònia Oliver. Una peça molt dinàmica, construïda a partir de la fisicalitat, i en la qual tenen cabuda també l’humor, la poesia, la lluita, el caos, la tendresa... 1 plaça d’Espanya.\n18.00 h Espectacle amb foc. Organització: Associació de Comerciants i Restauradors d’Inca. 1 plaça d’Espanya.\n10.00 – 22.30 h Mercat d’època. Animacions durant tot el mercat. Organització: Associació de Comerciants i Restauradors d’Inca. 2 17 18 19 30 15 carrer del Comerç, el Bisbe Llompart, plaça d’Antoni Fluxà, la Quartera, la Llibertat, avinguda del General Luque i carrer de Jaume Armengol.\n10.30 h Tast de vi i formatge, a càrrec de Vinyes de Son Roig (Antoni Nadal) i Formatgeria Can Morey. Organització: Mercat Cobert 7 Mercat Municipal d’Inca.\nA partir de les 11.00 h Demostració de grafits a càrrec de Graffiti Mallorca. 6 carrer de Miquel Duran.\n11.00 – 13.00 h Dones velles. Remeis i encanteris. Lloc: recorregut per tota la fira.\n11.00 – 13.00 h Tallers infantils a càrrec del CEIP Ponent. 6 carrer de Miquel Duran.\n11.00 – 14.00 h Habilitats de circ/tallers de manualitats. Activitats d’acrosport, jugam a la corda fluixa slackline, malabars, conducció de monopatí i manualitats amb diferents materials. Edat: de 6 a 16 anys. Organització: Departament de Cultura, Patrimoni i Esports del Consell de Mallorca. 7 Mercat Cobert.\n11.00 h Espectacle Malmenats, a càrrec de la companyia Mariantònia Oliver. Una peça molt dinàmica, construïda a partir de la fisicalitat, i en la qual tenen cabuda també l’humor, la poesia, la lluita, el caos, la tendresa... 1 plaça d’Espanya. 19.30 h Espectacle amb foc. Organització: Associació de Comerciants i Restauradors d’Inca. 1 plaça d’Espanya.\n19.30 h Representació teatral de l’obra L’herència del comte de Bruyolés, a càrrec del grup de teatre Ballarugues. 26 Casal de Cultura.\n21.30 h Espectacle amb foc. Organització: Associació de Comerciants i Restauradors d’Inca. 1 plaça d’Espanya..


La jugada de Mateu Alemany per solucionar el cas Coutinho - XCatalunya.cat\nLa jugada de Mateu Alemany per solucionar el cas Coutinho\nMateu Alemany treballa perquè la venda sigui una realitat\nMateu Alemany parla d'Ousmane Dembélé\nPhilippe Coutinho i Ousmane Dembélé poden presumir de ser els jugadors més cars de la història del FC Barcelona. Els seus casos tenen moltes semblances i algunes diferents. El brasiler va costar uns 135 milions d’euros al Barça de Josep Maria Bartomeu, quantitat que l’expresident i pitjor president de la història no va dubtar en pagar. Ousmane Dembélé va tenir un preu al voltant dels 115 milions d’euros i tots han estat, durant molt de temps, els qui cobraven més de la plantilla.\nDurant l’anterior mercat d’hivern el club els va buscar una sortida, però amb diferent sort. Mentre el brasiler va decidir anar-se’n a l’Aston Villa conscient que necessitava minuts de joc si volia disputar el Mundial de Qatar, el francès va decidir quedar-se al Camp Nou, assumint el risc de seure a la graderia fins a final de temporada, tal com semblava que passaria en un primer moment.\nCoutinho a la Premier League no és el què era. És un altre jugador. Steven Gerrard el coneix bé de la seva etapa al Liverpool i està molt content amb ell. Tant és així que els anglesos es plantegen executar l’opció de compra de 40 milions d’euros. Porta 12 partits i ha fet 4 gols i també ha concedit diverses assistències. Tot i això, la seva continuïtat no està assegurada ja que l’Aston Villa no es pot permetre gastar aquestes diners. A més, el seu rendiment ha anat baixant els darrers partits.\nEl responsable del futbol del FC Barcelona, Mateu Alemany, té previst viatjar fins a Anglaterra per tal de reunir-se amb els representants del club anglès i negociar el futur de Phlippe Coutinho. Seria molt bona notícia que es quedés en aquest equip o al Newcastle. Si torna al Barça, serà un problema afegit per Xavi Hernàndez.\nTags: Coutinho, Mateu Alemany\nAnterior Manolo Lama embogeix contra Gerard Piqué\nNePròximxt El possible destí d’Ez Abde a la lliga italiana\n1 pensa en “La jugada de Mateu Alemany per solucionar el cas Coutinho”\nRetroping: Mateu Alemany es pronuncia sobre el possible retorn de Leo Messi al Barça - XCatalunya.cat


La Generalitat té tancats 33 llits de l’Esperit Sant des del 2012 | Diari de Santa Coloma\nLa Generalitat té tancats 33 llits de l’Esperit Sant des del 2012\nJordi Corachán - 01/03/2016\nLa qualitat sanitària de l’Hospital de l’Esperit Sant està en dubte. Les llistes d’espera, la massificació en alguns departaments -Urgències, en especial- i alguns retards en l’atenció són les principals causes de l’allau de queixes a l’Ajuntament que, davant la gravetat de la situació, ha demanat la intervenció del nou conseller de Salut, Antoni Comín. El suposat deteriorament de la qualitat assistencial té el seu origen en l’austeritat que impera des del 2010 i que s’ha estès durant tota l’etapa del conseller Boi Ruiz. En els darrers quatre anys, l’Esperit Sant manté tancats 33 llits de manera quasi permanent -la meitat de la segona planta-, als quals se sumen altres 33 -de la quarta planta- només els caps de setmana, segons han informat a aquest diari metges, infermers i administratius.\nEls sanitaris de la fundació privada FHES, controlada pel Bisbat de Barcelona,\ncoincideixen a atribuir l’empitjorament del servei a les retallades pressupostàries, que es registren des del 2010. Els professionals consultats sostenen que la gestió del centre és bona, però dins de les estretors econòmiques. Les retallades impedeixen a la gerència contractar el personal necessari, especialmente d’infermeria, per mantenir l’hospital al 100%, amb els 132 llits oberts, i cobrir les baixes de personal. I a poc a poc la qualitat s’ha anat ressentint.\nManca personal d’infermeria\nPer obrir els 33 llits tancats -un 25% del total-, caldria contractar a 12 infermeres i 18 auxiliars, per atendre els tres torns, i la direcció del centre no compta amb pressupost per a això. Només en casos puntuals, a causa d’una epidèmia de grip o un col•lapse monumental a Urgències, s’obren durant uns dies una desena de llits, que tornen a tancar-se quan es considera superada la crisi.\nDiversos metges sostenen que la manca de llits impedeix el “drenatge” d’Urgències cap a les plantes i que hi hagi malalts als passadissos. “Urgències requereix una actuació immediata. “Quan els boxes s’omplen no tenim més remei que posar a pacients en els passadissos. Què fem si no ens donen llits a planta?”, diu. El metge subratlla que la situació provoca una càrrega laboral i assistencial als professionals i, de vegades, crispació amb familiars dels ingressats, que protesten per l’atenció inadequada.\nUn professional d’un altre departament afegeix que hi ha una mitjana de 15 malalts pendents de llit. Es tracta, diu, de persones que es passen 24 i 48 hores, i de vegades més temps, en un passadís.\nUn altre treballador destaca que les retallades afecten també als cirurgians. Els set quiròfans de l’hospital funcionen únicament al matí, el que impedeix eradicar les llistes d’espera.\nLa problemàtica que genera els 33 llits buits afecta Urgències i també a altres serveis de l’hospital. Aquesta situació va situar el passat mes de juny a l’Esperit Sant a la cua de Catalunya, amb la llista d’espera més llarga: 123 dies i 2.524 persones sense ser ateses. No obstant això, les fonts mèdiques consultades admeten que el temps de demora s’ha reduït, arran de les informacions periodístiques i les queixes de la mateixa alcaldessa Núria Parlon al conseller Comín. La gerència de l’hospital sosté que avui la situació es troba normalitzada.\nAlguns dels professionals consultats parlen de “cert maquillatge” de les dades, ja que asseguren que el descens de les llistes d’espera, a l’Esperit Sant i altres centres, es deu a un recent canvi de normativa, que ha passat de garantir les intervencions abans dels sis mesos al moment de referència actual: un any.\nLa totalitat dels sanitaris es mostren crítics amb la gestió de l’exconseller Ruiz perquè, a parer seu, ha anat descapitalitzant la sanitat pública a favor de la privada. “Ha tancat quiròfans, plantes d’hospitalització, serveis essencials de diagnòstic i privatitzats serveis no assistencials”.\nDerivacions a la Quirón\nEntre els professionals es critica que l’hospital no funcioni a ple rendiment i, en canvi, es derivin gairebé cada dia pacients a l’hospital Sagrat Cor, del grup d’empreses privat Quirón Salud.


La Generalitat atorga la Creu de Sant Jordi al Col·legi - Notícies - Enginyers BCN\nPortada > El Col·legi > Notícies > La Generalitat atorga la Creu de Sant Jordi al Col·legi\nLa portaveu del govern català, Patrícia Plaja, ha comunicat aquesta tarda els noms de les persones i entitats premiades amb la Creu de Sant Jordi 2021. Una d'elles ha estat ENGINYERS BCN. En paraules de la portaveu: "amb motiu dels 25 anys d'història, suport i defensa de la professió". També, ha afegit: "per la seva vocació de servei i per la seva actitud proactiva durant el 2020, en el context de la pandèmia, perquè van facilitar i promocionar el disseny i desenvolupament de respiradors d'ús sanitari que, malauradament, van ser tan necessaris". Mira l'anunci en aquest vídeo:\nEs tracta de la màxima distinció que atorga la Generalitat de Catalunya juntament amb la Medalla d'Or. Ho fa per reconèixer les persones i entitats que han tingut un servei destacat a Catalunya. Aquest és el 40è aniversari de la Creu de Sant Jordi. L'acte institucional d'entrega de guardons se celebrarà a Barberà del Vallès el 13 de desembre.\nPatrícia Plaja, portaveu del Govern català ha comunicat els noms de les persones i entitats premiades amb la Creu de Sant Jordi 2021.


Diada històrica pels Borinots – SantsViu\nInici » Notícies » Diada històrica pels Borinots\nDiada històrica pels Borinots 3\noctubre 16, 2016 a Notícies by Redacció\n[actualització amb vídeos de l’actuació]\nI sembla un tòpic, però és que a cada nova cita els de la camisa grisa se superen i la fan més grossa. La plaça era plena, las matines han fet llevar el personal a temps i tothom ja era a lloc a les 12, del pont de Cotxeres hi penjaven pancartes reivindicatives i als arbres, cartells de la trobada de casals de dissabte 22, la terrassa del bar plena i una tarima al carrer Olzinelles per a càmeres de l’organització. Res podia fallar. La d’avui ha estat la millor actuació d’una colla de la ciutat de la història. Desprès d’entrar a plaça amb un pilar de 4 caminat, han vingut les tres estructures de castells de nou folrades, la torre (amb folre i manilles), el tres i quatre, amb el colofó final del pilar de 8 amb folre i manilles que ara si, han aconseguit descarregar per primera vegada, durant la pujada del castell el silenci a plaça feia evident que descarregar aquest gama extra suposava la millor actuació de la història de la colla. Cloure l’actuació amb 9 pilars de 4 ens fa pensar que hi ha planter en potència a la reserva i que aquesta colla creix dia a dia amb la gent del barri.\nvideo sencer de l’actuació via Sants.tv\n3 comentaris a “Diada històrica pels Borinots”\nPingback: Per Tot Sants, Sants a per totes – Sants Viu\nPingback: Per Tot Sants, Sants a per totes – Sants.org\nPingback: Els borionts tanquen una temporada 2016 de pel·lícula – Sants Viu\n← 24 Diada dels Borinots\nInforme sobre l’estat dels preus de l’habitatge als barris de Sants [octubre 2016] →


A València, la festa és cosa sèria | Anotacions al marge\n← A València, les festes són cosa sèria\nProblemes amb les UUID que es manifesten en la swap →\nPosted on diumenge 27, gener, 2008\tby Giorgio Grappa\nL’organització corria a càrrec de Vicent Cubells, membre del Catalan LoCoTeam d’Ubuntu al País Valencià). En un ample saló de Ca Revolta, una de les organitzacions culturals més actives de la ciutat de València, membres del Catalan LoCoTeam van resoldre els dubtes dels debutants i van ajudar a realitzar un bon grapat d’instal·lacions completes.\nPerò tot no havia de ser teclat i pantalla. La vesant lúdica d’aquesta trobada va estar marcada per una entretinguda partida al Freevial (versió lliure d’un popular joc de preguntes realitzat i mantingut per Carles Oriol i RainCT, entre altres membres del LoCo català). També va tenir molt d’èxit la petita exhibició gastronòmica a l’hora de dinar, on, a més de l’oportunitat de conèixer millor les persones que ens recolzen i ens ajuden a través del xat o de la llista de correu o dels fòrums, ens vam poder delitar amb un arròs amb fesols i naps i amb una cassola marinera que feien cantar els àngels.\nVicent Cubells exercint d’amfitrió. Rafael Carreras no perd detall.\nL’un i l’altre, al escoltar\n“Si fores lo rei d’Espanya,\nquè dinaries tu hui?”\nAlçant lo front ple d’arraps\nli contestà: “Pues no ho saps?\nArròs en fesols i naps!”\n“I tu?” —afigí lo major.\nsi tu has dit ja lo millor?”\nUs recomane que visiteu el resum que n’ha fet Cubells: hi ha un vídeo molt simpàtic que recull part de l’ambient d’aquesta festa. I si voleu mirar-les, ací teniu les meues fotos,\nAquesta entrada ha esta publicada en GNU/Linux, gresca gutsy, gutsy, Informàtica, install-party, ubuntu. Afegeix a les adreces d'interès l'enllaç permanent.\n4 respostes a A València, la festa és cosa sèria\ndimecres 30, gener, 2008 a les 15.45\nquina ganaaaaaaa! encara no he dinat!!!\ndijous 31, gener, 2008 a les 10.33\nQue cantaven els àngels, <>Déric<>, que cantaven els àngels. I no t’ho dic per fer-te dentetes, eh?… 😛\ndimecres 6, febrer, 2008 a les 22.16\nM’hi haura agrdat ser’hi!\ndijous 7, febrer, 2008 a les 17.22\nA la pròxima, <>Paco<>, a la pròxima 🙂 .


El blog del Bloc Penàguila: enero 2014\nPublicado por Bloc Penàguila en 18:42 No hay comentarios:\nPle desembre 2013\nAbans de començar, donem el nostre consentiment perquè s'incloguen dos punts més a l'ordre del dia.\nPunt 1.- S'aprova l'acta del 14 d'octubre, però es demana que es rectifique la de\nsetembre per alguns errors detectats.\nPunt 2.- Diferents permisos d'obra i sol·licituds per agafar aigua.\nPunt 3.- Relació de pagaments a proveïdors.\nPunt 4.- Es torna a demanar a Diputació el mateix que ja s'ha denegat dues vegades: entrar en la convocatòria per a reparar un tram del clavegueram del carrer Verge del Patrocini.\nPunt 5.- S'aprova una nova fase del pla de Diputació per a centralitzar i actualitzar els sistemes informàtics de l'ajuntament.\nPunt 6.- S'aproven dues modificacions de crèdit per a poder incloure, als pressupostos de l'any 2013, la reparació del mur de les escoles i la subvenció per a netejar el barranc de l'Anadrac, des de la torre Vernet fins el camí del jardí.\nPunt 7.- Votem en contra dels pressupostos que ens presenten: són els mateixos que portem rebutjant tres anys. No aporten res nou, molta festa i poca cosa per a millorar l'estat d'abandonament que presenta el poble.\nPunt 8.- Demanem que es retire de l'ordre del dia la proposta de cessió del cementiri municipal. El que ens presenta el senyor alcalde es un esborrany d'un conveni que, pel que vam vore, presenten tots els pobles. Hi havia escrites a llapis algunes modificacions, i, per tant, no estava gens clar el que es votava. L'alcalde va accedir i, suposem, ens el presentarà en un pròxim ple.\nPunt 9.- El nom a l'ordre del dia d'aquest punt era “Propuesta nombramiento nuevo cronista oficial”. En primer lloc, cal dir que hi ha una errada: el que es nomena és un cronista oficial adjunt, ja que l'actual cronista no ha deixat el càrrec i el senyor alcalde no pot destituir-lo.\nPer començar, li demanem que retire el punt de l'ordre del dia: pensem que abans de portar-lo al ple, hauria d'haver creat una comissió per a explicar els motius del nomenament. Es nega a llevar-lo i, per tant, li demanem que ens llegisca el currículum del nou cronista adjunt, per a saber els mèrits. Ens diu que no el té, que ens el portarà. També li preguntem si sap escriure en valencià, cosa que desconeix.\nDavant de tot aquest despropòsit i, el que és mes important, la evident politització que està donant-li a la figura de cronista, ens neguem a aprovar la proposta.\nS'aprova amb els vots del grup popular.\nPunt 10.- S'inicia l'expedient per a tornar a alquilar el bar. Els actuals inquilins entregaven les claus el dia 1 de gener. Ens informa la secretària que estan al corrent dels pagaments i que en pròxims plens completarà les bases.\nPunt 11.- Informe de la bassa de rec de D. Jose Carlos Picó. Ens informen de la bassa que va a construir en els terrenys de la seua propietat, i que omplirà de la sèquia de rec.\nPunt 12.- Informe trimestral de morositat.\nL'ajuntament continua sense pagar als 30 dies, tal i com marquen els plans de sanejament. És difícil de complir aquest termini amb el nivell d'endeutament que tenim. Esperem no ens intervinguen tal i com està passant en altres pobles.\nAdvertim a l'alcalde que, a l'inici del passeig d'entrada al poble, hi ha una base dels pivots que s'utilitzen per a tancar-lo a l'estiu que està trencada, amb el perill pels cotxes que passen per allí.\nLi manifestem al senyor alcalde la disconformitat amb la carta enviada a les dues germanes que viuen als apartaments de l'ajuntament. Una d'elles és dependent degut a la seua enfermetat. Aquestes persones, molt integrades al poble, no es mereixien el tracte que l'alcalde els ha donat, ja que no ha donat la cara davant del problema que tenien, acusant-les de no pagar la llum i tractan-les de moroses, quan l'únic que han reclamat és que es mire per què els seus rebuts de llum eren tan elevats.\nExpressem la disconformitat amb les obres del mur del pati de les escoles. Li preguntem si l'empresa havia descomptat els treballs de neteja realitzats pels treballadors del poble. Ens contesta que no sap si el pressupost és anterior a la realitzacio d'aquestes faenes. És evident que ho coneixia: el pressupost era del 2012, i, com en tantes coses, la seua deixadesa repercuteix en el poble. També preguntem per la font i la placa amb el nom del parc, dedicat a Enric Valor, i ens contesten que la placa esta trencada. Continuarem recordan-li, en pròxims plens, perquè la reparen i la posen.\nLi reclamem a l'alcalde la formació d'un comité organitzador de la fireta de Santa Llúcia. Si els diners de la subvenció no es gasten millor, sobretot en publicitat, li veiem un futur molt negre. El millor seria que s'organitzara des del poble, no que vinga una empresa a posar quatre banderetes i poc més.\nL'únic que contesta l'alcalde és que alguns diners s'haurà de guanyar l'home, referint-se a espectacles Silvestre. Segur que en va guanyar un bon grapat, però explicació, a nosaltres, no ens en dona cap.\nLi preguntem si te intenció de trencar el conveni amb Creu Roja, ja que els ha retirat el telèfon del local cedit per l'ajuntament. La línia és la mateixa que dóna servei al local dels jubilats, que també s'han quedat sense telèfon. La contestació a aquesta pregunta dóna per a molt; en primer lloc, diu que la línia havia passat al “centre integral majors”. No sabem molt bé per què, ja que aquell local està tancat, sense llum i amb poques possibilitats d'obrir-se a dia de hui. A continuació, va explicar que allí hi havia un local, més menut que el que ocupen els jubilats ara, on anirien la Creu Roja, l'associació de jubilats i la direcció del centre. Com? Si és més xicotet que el que ocupa ara mateixa només una associació, com pensa posar-ne'n a tres?\nA continuació va dir que ell ja havia parlat amb el president de l'associació de jubilats, que es trobava present al saló de plens. El president dels jubilats, al sentir-se al·ludit, va intentar contestar-li. En aquest moment, l'alcalde va començar a cridar-li, amenaçant i dient que no el deixaria entrar al proper ple. Francament, una actitud lamentable per part de la persona que està al càrrec de l'ajuntament de Penàgula. L'alcalde confòn el carrec d'alcalde amb la propietat de l'ajuntament: ell és un representant del poble, no l'amo. A més, els plens són actes públics: ell no és ningu per prohibir la entrada a cap persona.\nPreguntem a l'alcalde per la filtració d'una notícia, que a més era mentida, i que havia provocat una discusió i una disculpa a la pàgina de Facebook del grup en què estem molta gent del poble.\nTorna a demostrar l'alcalde el poc tacte que té: diu que va ser ell qui va afirmar que D. Marc Baldó havia denunciat a les fogueres. Li diguérem que era un MENTIRÓS. Si afirma que hi ha una denuncia, ha d'haver algún tipus de documentació que ho demostre. Li vam preguntar per la documentació relacionada amb aquest tema que hi havia a l'ajuntament. No hi havia res: tot eren suposicions d'ell. Després de dir-li varies vegades MENTIRÓS i, com no podia demostrar que el que afirmava era cert, ja no va ser capaç de mantindre el que havia dit i no va voler que constara en acta el nom de la persona a qui acusava.\nTot aquest tema, que encara no està tancat, l'ha causat el passotisme de l'actual equip de govern. Diverses persones del poble s'han queixat a ell i a altres regidors del seu equip del perill que suposava cremar les fogueres sense cap mesura de seguretat tenint el barranc de Santos tan a prop, darrere de l'església. És clar que mai ha passat res, però això no vol dir res. Com a responsable primer de l'ajuntament, té l'obligacio de mirar per la seguretat i la tranquilitat del poble. A més, nosaltres ja portem uns quants anys advertin de la necessitat de tindre un pla de seguretat elaborat per a evitar situacions com aquesta. Una de les respostes que ens van donar era que les mangueres de regar el poble estaven en una cotxera als quatre cantons, o siga que de la piscina, les havien portat a la cotxera. Aquesta és la gran mesura de seguretat que pren l'ajuntament.\nPensem que el senyor alcalde hauria de convocar els representants de les fogueres, però no per a acusar a ningú falsament, sinó per a buscar solucions, ja que ningú ha fet cap escrit demanant, com afirma l'alcalde, que s'acaben les fogueres. Però això no lleva que es celebren les fogueres de la Huità amb unes mínimes mesures de seguretat. El “tot està bé”, “no passa res” i el passotisme davant de les sol·licituds que se li han fet no és altra cosa que deixadesa de funcions i falta d'interés per part del equip de govern.\nPublicado por Bloc Penàguila en 21:35 No hay comentarios:\nEtiquetas: associacions, festes, fira Santa Llúcia, ple, pressupost


\t<Marc de referència > Conceptes clau> salut\nsalut, n f\n835722 salut mental\n\t<Marc de referència > Conceptes clau> salut mental\nsalut mental, n f\nhigiene mental, n f\tsin. compl.\nEstat d'equilibri psíquic en què la persona és capaç d'usar les seves habilitats cognitives i emocionals, viure en societat i satisfer adequadament les demandes de la vida quotidiana.\n\t<Serveis i prestacions> SATP\nsubsidi per ajuda de tercera persona, n m\nSATP, n m\tsigla\nes subsidio por ayuda de tercera persona\nes SATP\tsigla\nSubsidi de caràcter periòdic i transitori a favor de persones afectades per una discapacitat de grau igual o superior al 75% i la necessitat d'ajuda d'una altra persona per a dur a terme les activitats bàsiques de la vida diària, sempre que no es trobin ingressades en un centre.\nNota: El subsidi per ajuda de tercera persona va ser establert a la Llei 13/1982, de 7 d'abril, d'integració social dels minusvàlids, i ha quedat derogat per l'entrada en vigor de la Llei 26/1990, de 20 de desembre, per la qual s'estableixen les prestacions no contributives de la Seguretat Social.\n\t<Organització> SCAAD\n\t<Serveis i prestacions> SCAPS\nservei complementari d'ajustament personal i social, n m\nSCAPS, n m\tsigla\nes servicio complementario de ajuste personal y social\nes SCAPS\tsigla\nConjunt de serveis de rehabilitació, terapèutics, d'integració social, culturals i esportius que afavoreixen la rehabilitació personal d'una persona amb discapacitat i en milloren l'adaptació social.\n\t<Serveis i prestacions> SEAIA\nservei especialitzat d'atenció a la infància i a l'adolescència, n m\nSEAIA, n m\tsigla\nes servicio especializado de atención a la infancia y a la adolescencia\nes SEAIA\tsigla\nServei especialitzat prestat pels equips d'atenció a la infància i l'adolescència la funció del qual és la valoració i atenció d'infants i adolescents en risc o en situació de desemparament, i el seguiment i tractament de les seves famílies.\n836088 sector informal\n\t<Organització> sector informal\nsector informal, n m\nes sector informal\nConjunt de xarxes d'ajuda i atenció que tenen caràcter espontani, no estructurat, voluntari i comunitari.\nNota: El sector informal consta de tres elements: la família (nuclear i extensa), les xarxes relacionals i d'amistat i la mateixa comunitat.\n836063 sector mercantil\n\t<Organització> sector mercantil\nsector mercantil, n m\nes sector mercantil\nConjunt de serveis i establiments gestionats per empreses privades però que estan regulats i reglamentats per l'Administració pública.\n836024 sector públic\n\t<Organització> sector públic\nsector públic, n m\nes sector público\nConjunt de serveis i establiments gestionats directament per l'Administració pública, local, autonòmica o central.\n836089 sector social\n\t<Organització> sector social\nsector social, n m\nes sector social\nConjunt de les organitzacions no governamentals i les entitats sense ànim de lucre.


Escola d’Estiu de Baumann Lab ofereix tallers artístics contemporanis\nYou are here: Home / Cultura / Dia a dia / Formació / Escola d’Estiu de Baumann Lab ofereix tallers artístics contemporanis\nEl BaumannLab programa de juny a juliol diferents tallers artístics per acostar les pràctiques artístiques contemporànies als i les joves, als professionals que treballen amb joves i als joves creadors. Són tallers dirigits a partir de 16 anys i es prioritza als joves fins a 35.\nEl relat postfotogràfic_ Tanit Plana_ 26, 27 i 28 de juny de 11 a 14h\nConeixerem una mica millor com funciona internet per entendre les realitats geopolítiques i econòmiques ocultes rere d’aquest bonic “núvol” que sembla tan innocent.\nCòmic interactiu_ Ana Mar López i Pilar Villanueva (Mars Oddity)_ 26, 27 i 28 de juny de 17 a 20h\nRecordes aquells llibres d’escull la teva aventura? En aquest taller aprendrem a fer històries en format còmic on el lector haurà de participar per poder continuar la història. No cal saber dibuixar, la idea és tenir intriga per explicar històries d’una forma diferent.\nEntramat: text i tèxtil_ Irene Pérez_ 3, 4 i 5 de juliol de 11 a 14h\nText i tèxtil són dues paraules que provenen de la mateixa arrel llatina: teixir. Posarem en pràctica tècniques com el collage, el brodat i l’edició de so que ens ajudin a crear obres on allò textual i allò tèxtil prenen forma i es barregen teixint noves relacions.\nElectrònica creativa_ Andrés Costa_ 3, 4 i 5 de juliol de 17 a 20h\nEn aquest taller aprendrem a utilitzar l’electrònica de manera creativa. Ens introduirem a l’Art digital i electrònic des de la pràctica, utilitzant eines de prototipat ràpid com Arduino. Farem petits projectes i exercicis que ens permetin iniciar-nos a l’ús de sensors, motors, botons i leds. Coneixerem quines són les pràctiques artístiques que utilitzen la tecnologia com un mitjà per a l’expressió i reflexió artística.\nPropaganda cultural_ Bernat Puig_ 10, 11 i 12 de juliol 11 a 14h\nTaller de serigrafia en el que editarem un llibre de propaganda cultural. El concepte principal de llibre és aprofitar les revistes de propaganda per reconvertir-les en propaganda cultural, és a dir, en una pàgina il·lustrada per un artista.\nArt i educació_ Cristian Añó_ 10, 11 i 12 de juliol de 17 a 20h\nEn aquest taller s’abordaran i es treballaran eines, metodologies i estratègies per a dur a terme un projecte artístic en un context educatiu. Està dirigit especialment a artistes que vulguin aprendre metodologies o vulguin adquirir eines sobre com dur a terme un procés artístic en un entorn educatiu.